CELEX: 32016R2373
Language: hu
Date: 2016-12-22 00:00:00
Title: A Tanács (EU) 2016/2373 végrehajtási rendelete (2016. december 22.) a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról, valamint az (EU) 2016/1127 végrehajtási rendelet módosításáról

23.12.2016   
            
            
               HU
            
            
               Az Európai Unió Hivatalos Lapja
            
            
               L 352/31
            
         A TANÁCS (EU) 2016/2373 VÉGREHAJTÁSI RENDELETE
   (2016. december 22.)
   a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról, valamint az (EU) 2016/1127 végrehajtási rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló, 2001. december 27-i 2580/2001/EK tanácsi rendeletre (1) és különösen annak 2. cikke (3) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2016. július 12-én elfogadta a 2580/2001/EK rendelet 2. cikke (3) bekezdésének végrehajtásáról szóló (EU) 2016/1127 végrehajtási rendeletet (2), amely naprakésszé teszi azon személyek, csoportok és szervezetek jegyzékét, akikre vagy amelyekre a 2580/2001/EK rendeletet alkalmazni kell.
            
         
               (2)
            
            
               A Tanács arra a következtetésre jutott, hogy további három személy a 2001/931/KKBP tanácsi közös álláspont (3) 1. cikkének (2) és (3) bekezdése értelmében terrorcselekményekben vett részt, az említett közös álláspont 1. cikkének (4) bekezdése értelmében illetékes hatóság velük szemben határozatot hozott, és hogy ezen személyeknek a 2580/2001/EK rendeletben előírt különleges korlátozó intézkedések hatálya alá kell tartozniuk.
            
         
               (3)
            
            
               Ennek megfelelően módosítani kell azon személyek, csoportok és szervezetek jegyzékét, akikre vagy amelyekre a 2580/2001/EK rendeletet alkalmazni kell,
            
         ELFOGADTA EZT A RENDELETET:
   1. cikk
   Az (EU) 2016/1127 végrehajtási rendelet melléklete az e rendelet mellékletében foglaltaknak megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. december 22-én.
      
         
            a Tanács részéről
         
         
            az elnök
         
         M. LAJČÁK
      
   
   
      (1)  HL L 344., 2001.12.28., 70. o.
   
   
      (2)  A Tanács (EU) 2016/1127 végrehajtási rendelete (2016. július 12.) a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról, valamint az (EU) 2015/2425 végrehajtási rendelet hatályon kívül helyezéséről (HL L 188., 2016.7.13., 1. o.).
   
      (3)  A Tanács 2001/931/KKBP közös álláspontja (2001. december 27.) a terrorizmus elleni küzdelemre vonatkozó különös intézkedések alkalmazásáról (HL L 344., 2001.12.28., 93. o.).
   
      MELLÉKLET
      Az alább felsorolt személyeket fel kell venni a személyeknek a (EU) 2016/1127 végrehajtási rendelet mellékletének I. szakaszában (Személyek) foglalt jegyzékébe:
      
                  —
               
               
                  EL HAJJ, Hassan Hassan, született: 1988.3.22., Zaghdraiya, Szidón (Libanon), kanadai állampolgár. Útlevélszáma: JX446643 (Kanada),
               
            
                  —
               
               
                  MELIAD, Farah (más néven HUSSEIN HUSSEIN, más néven JAY DEE), született: 1980.11.5., Sydney (Ausztrália), ausztrál állampolgár. Útlevélszáma: M2719127 (Ausztrália),
               
            
                  —
               
               
                  ȘANLI, Dalokay (más néven Sinan), született: 1976.10.13., Pülümür (Törökország).